《柳溪访角子大师》
明代·释今足

深隐何尝混鹿群，一湾流水一鬘云。溪边菜叶谁曾见，屋后瓜畦半自耘。

雨过疏林无虎迹，春回空谷有兰芬。休将道眼轻尘劫，行见镫王座欲分。

作者简介：今足(？--一六九七)，字一麟。高要人。俗姓陆。诸生。清圣祖康熙十六年（一六七七）受具，走吴越秦晋，所过大刹无不遍参诸方大老。三十六年募缘返粤，归省墓田，偶病而终。事见《海云禅藻集》卷三。